**TONY KEMP (2)**

**SID**: Egy angyal elvitte a vendégemet a mennyei testrészek szobájába és megtanította, hogyan hívja a földre az új testrészeket, mint például veséket és térdkalácsokat.

**SID**: Hello, Sid Roth vagyok. Isten hozott világomban, ahol természetes a természetfölötti. Vendégem Tony Kemp. Tony, amikor teljesen új keresztény voltál volt egy látomásod és úgy gondoltad, hogy az egész világot lángra lobbantod. Mesélj nekem erről a látomásról.

***TONY****: Abban a látomásban azt láttam, hogy az Úr Jézus használt engem a betegek gyógyításában. Prédikáltam. Lementem az emelvényről és Jézus mindenkit azonnal meggyógyított, akit megérintettem.*

**SID**: Azután eltelt 26 év. Lehet, hogy közben látott úgy tíz kisebb csodát, egy fejfájást, vagy ilyesmit. Nagyon frusztrálta ez, majd elkezdte nézni az „*Ez természetfölötti”* adásait. Naponta 5-8 órát nézte, amennyit az ember munkában tölt. Nézte az „*Ez természetfölötti”* archív adásait a számítógépen és elkezdtek csodák történni. Azután, másoktól hallottam, hogy volt egy átélésed, amiben a mennybe mentél és láttad a testrészek szobáját.

***TONY****: Igen. Egy angyal jött hozzám, akinek homokszínű barna haja volt. Felvitt a mennybe. Bevitt a testrészek szobájába és ott az asztalon és felakasztva voltak szó szerint a szívek, a vesék, a csontok, a májak, különböző testrészek, ujjak, szemek, fülek és mindenféle testrészek. Két angyal volt kijelölve mellém. Az egyik angyal, aki kijelentést ad a gyógyulásról, csodákról és más dolgokról; a másik angyal, aki velem együtt szolgál a csodák területén. Az angyal, aki a csodák miatt volt kijelölve számomra azt mondta, Isten azt akarja, hogy elvigyem az Ő gyógyító erejét a nemzetekhez.*

**SID**: Azután az átélés, vagy mennyei látogatás után, el tudod egyáltalán képzelni, hogy 26 év telik el és semmit nem tapasztalsz, majd egyszerre csak beindult a lavina. Beszélj nekem az új testrészekről. Mi van a vesékkel?

***TONY****: Egy hölgy felé szolgáltam New Yorkban. Két új vesére volt szüksége. Isten ereje megérintette őt. Elkezdett remegni. Egy katolikus nőről van szó. Azt mondtam: „Isten bárkit meg tud gyógyítani, ha elfogadja Jézust, a Messiást”. Ő befogadta Jézust és szó szerint meggyógyult, kapott két új vesét. Ennél a témánál maradva, nemrég Mississippi államban jártam. Egy fiatalember elhozott egy nőt, az anyukáját vagy a nővérét, őszintén mondva nem emlékszem, de a nő dialízisre járt és Isten két vadonatúj vesét adott neki. A fiatalember azt mondta: „Orvosi igazolásom van róla, hogy azóta nem kell járnia dialízisre.”*

**SID**: Ez csodálatos! Mi van azokkal, akik új térdet kaptak?

***TONY****: Egyszer egy férfi jött az összejövetelünkre. Nyomorék volt. Teljesen meg volt görbülve, mintha lehajolt volna, hogy valamit felvegyen a földről. Két új térdre volt szüksége. Gyakorlatilag már négyszer meghalt. Agyvérzése volt. Alig tudott mozdulni. Előre jött és megkértem, hogy üljön le és nézze, ahogy Isten csodákat tesz, mert amit látsz, az megy beléd, és amikor látod a csodát, elkezdesz hinni. Jézus mondta „Ha jeleket és csodákat nem láttok, nem hisztek”. Neki két térdkalácsra volt szüksége. Tulajdonképpen az egyik térdén volt egy sebhely, és amikor imádkoztunk érte, elmúlt a fájdalom a térdében. A régi térdkalácsok eltűntek. Elmúlt a fájdalma. Azután Isten meggyógyította a csípőjét. Isten meggyógyította a gerincét. Felállt, felegyenesedett és elkezdett járni. A gyülekezet pedig természetesen elkezdett örülni az Úrban ezért a hatalmas csodáért.*

**SID**: Hogyan imádkozol azért, hogy a mennyből a testrészek a földre jöjjenek? Hogyan történik ez meg?

***TONY****: Az én esetemben, azt hiszem, hogy Isten csak úgy adja nekem ezt a természetfölötti hitet. Azelőtt nem rendelkeztem ezzel. Azért tudom elhinni, hogy Isten természetfölötti módon cselekszik, mert maga Isten mondta nekem, hogy ez meg fog történni. Amit Isten mond, azt Ő megvalósítja. Én egyszerűen parancsolok a Messiás Jézus nevében a testrésznek, hogy jöjjön a mennyből az ember testébe, és megtörténik.*

**SID**: Tudnál esetleg most rögtön imádkozni az emberekért, ahogy Isten mondja neked ebben a pillanatban?

***TONY****: Igen. Persze.*

**SID:** Én pedig elmondom, miért kérem őt, hogy imádkozzon most rögtön. Mert amikor elkezdett beszélni az új térdről Isten Szellemének hullámát éreztem és hiszem, hogy ez az Ő csodálatos gyógyító Szelleme, ami elárasztotta a stúdiót.

***TONY****: Atyám, most a Messiás Jézus nevében hálát adok neked, hogy valakit meggyógyítasz a gerincferdülésből. Köszönöm Atyám, hogy valaki pont most meggyógyult a gerincbetegségéből a Jézus nevében. Köszönöm Atyám, hogy valakinek pont most meggyógyult a sérült csigolyája. Atyám, valaki, aki meg van görbülve és nem tud kiegyenesedni, köszönöm, Atyám, hogy a Te tüzed, a Te gyógyító erőd belemegy a gerincébe most és meggyógyult. Köszönöm Atyám, hogy pont most egy olyan embernek, akinek a gerincéből hiányzik egy csontdarab, most megalkotod azt a Jézus nevében. Most csontok gyógyulnak. Vannak, akik most elfogadják a csontjuk gyógyulását. Meggyógyult egy csípő. Egy térd pont most gyógyult meg. Egy boka gyógyult meg most a Jézus nevében.*

**SID**: Nem tudom, te hogy vagy, de én a Szent Szellem kirobbanását éreztem. Tony viszont az utóbbi időben imádkozott olyanokért, akiknek fém volt a testében és a fém csonttá vált. Valakinek a háta és valakinek a csípője éppen most gyógyult meg a Yesuha nevében. Ne menjetek el. Azonnal jövünk.

**SID**: Hello. Sid Roth vagyok és a vendégem Tony Kemp. Tonynak sok mennyei látogatása volt, ahol útmutatásokat kapott arról, hogy valójában hogyan tudjuk megmutatni Isten gyógyítását itt a földön. Tony, te nagyon jól tudod, mert egy előző adásunkban már bizonyságot tettél róla, hogy az imádat a legjobb kulcs. Amikor valaki szeretetben cselekszik, érezni lehet az atmoszférában! Figyeltelek és láttam, hogy te szeretetben cselekszel. Valóban azt teszed. Olyan ez neked, mint a lélegzetvétel. Olyan természetes, mint az, hogy levegőt veszel.

***TONY****: Pál apostol azt mondja a Galatabeliekhez írt levelél 2:20-ban, hogy a „Messiás bennünk él”. A Kolossé 1:27 pedig azt mondja, hogy a „Messiás bennünk van”. Ez a dicsőségnek a reménysége és a dicsőség, Isten jelenléte. Isten szeretete szabadítja fel az Ő jelenlétét és szó szerint lehozza a mennyet a földre. A menny szépsége, a menny dicsősége és a menny csodái szó szerint lejönnek a földre, miközben szeretjük Istent és az embereket.*

**SID**: Hadd mondjak neked valamit. Tudod, mit tesz Isten? Ennek a szeretetnek nem tud ellenállni. Valakinek a testében a fémet csonttá változtatja! Beszélj nekem erről az emberről, akinek 32 cm-es fémrúd volt a lábában.

***TONY****: New Yorkban voltunk egy összejövetelen. A férfinek 32 cm hosszú fémrúd volt a lábában. Tudott mozogni, de moccani sem bírt fájdalom nélkül. Ha például felállt, fájt a lába. Amikor előre jött, Jézus megérintette és elvette a fájdalmát. Fel tudott állni anélkül, hogy megfájdult volna a lába – nagyon örült. Először nem akarta elhinni. Azután elkezdett örvendezni, hogy Isten ilyen hatalmas csodát tett vele.*

**SID:** Szerettél volna te is ott lenni, igaz? Szerettél volna részt venni azon az összejövetelen? Már nem kell vágynod rá! Isten tudta ezt. Nézzük meg most együtt.

*Video bejátszás*

***TONY****: Mozgasd meg, ahol fáj! Mutasd meg, hogy hol fáj! Pont ott. Jó. Most pedig parancsolok a fémnek, hogy olvadjon el, most! Legyen behelyettesítve csonttal! Csont, légy megalkotva és jöjj a harmadik Mennyből! Most meg tudod tenni! Csontot kaptál oda. A fém elment. Bármit megtehetsz, amit akarsz. Meg akarod találni a fájdalmat? Próbálkozz erősebben! [nevetés és taps] Próbálkozz, amilyen erősen csak akarod!*

**Az ember**: Arra számítottam, hogy még mindig ott van.

***TONY:*** *Tudom. Viszont kaptál egy csodát. [taps és éljenzés] Azt mondtad: „Hetek óta járok fizioterápiára”. Mindent megtettek érted, amit tudtak. Neked viszont mennyei terápiára volt szükséged.*

[vége a videónak]

**SID:** Hát nem csodálatos? Tony mesélj még valakiről hasonló helyzetben. Beszélj arról az asszonyról.

***TONY:*** *Mielőtt ez a csoda megtörtént, volt egy francia nő egy összejövetelen Kanadától 45 km-re délre, New-York mellett. A gerincében 41 cm fém volt. Alig tudott mozogni.*

**SID:** Nagyon fájdalmas lehetett.

***TONY****: Nagyon nagy fájdalma volt. Amikor imádkoztam érte a Messiás Jézus nevében, Isten azonnal kicserélte a fémet csontra. Azonnal szó szerint tudott forogni, csavarodni, lehajolni Jézus ereje által.*

**SID:** Beszélj arról a nőről, akinek az egyik keze 10 centivel rövidebb volt a másiknál.

***TONY:*** *Igen. Ez Arkansasban történt. Ennek a nőnek az egyik keze 10 centivel rövidebb volt, mint a másik. Ez nem gerinc probléma volt. Neki is fém volt beépítve innen eddig. Még egy fazekat sem tudott felemelni. A hit természetfeletti ajándéka jött rám. Jézus azt mondta, hogy parancsoljak a kéznek, hogy nőjön ki. A szemünkkel láttuk valóságosan, ahogy öt másodperc alatt 10 centit nőtt a karja. És ami a legcsodálatosabb: Az az afro-amerikai nő. Itt volt egy fém beépítve és ennek a kezének a színe más volt, mint a másik keze. A fém hirtelen eltűnt és a keze ugyanolyan színű lett, mint a másik. Hazament. Bármit meg tudott fogni és fel tudott emelni. Beszéltem a pásztorral és azt mondta, hogy még mindig teljesen gyógyult. Megőrizte a csodát.*

**SID:** Mi a helyzet az életet fenyegető rákkal? Sok ilyen jellegű csodát láttál már, Tony?

***TONY:*** *Ezen a területen is sok csodát láttam. Hadd osszak meg egy csodát. Látomásban láttam egy nőt, akinek rákja volt és Isten azt mondta nekem: „Velem semmi nem lehetetlen”. Kicsit később az egyik nőnek rákja volt. Nem mondta meg nekem. Odamentem hozzá és Isten azt mondta, hogy mondjam meg neki: „Menj vissza az orvoshoz. Vizsgáljanak meg újra. Keresik, de nem találják a rákot”. Visszament az orvoshoz és a tüdejében levő rákot nem találták, ő pedig mai napig gyógyult, teljesen egészséges.*

**SID:** Mesélj egy másik rákos betegről.

***TONY****: Nagyon sokan gyógyulnak meg rákból. Volt egy asszony, aki eljött az összejövetelünkre Lousianaban. Ő sem mondott semmit a betegségéről. Kicsit korábban távozott az alkalomról és Isten azt mondta nekem: „Menj az ajtóhoz és állítsd meg!” Azonnal elhagytam az összejövetelt. Jeleztem, hogy nemsokára visszajövök. Kimentem, imádkoztam érte. Isten megérintette. Visszament az orvoshoz. Most sem mondta el, hogy rákos volt, de én a rákról beszéltem neki. Azt mondtam neki: „Isten meg fog gyógyítani”. Visszament az orvoshoz. Megvizsgálták és nem találtak rákot a szervezetében. Elment a gyülekezetbe, ahova tartozott és bizonyságot tett arról, hogy miként gyógyult meg a rákból.*

**SID:** Tony, milyen érzés – egy olyan ember számára, aki 26 év alatt lehet, hogy talán csak úgy 10 kisebb csodát látott – látni azt, hogy az életedben megtörténik az, amit a Bibliában olvasol?

***TONY:*** *Tele van a szívem örömmel, mert tudom, hogy az Atya kedvét leli abban, ha megérinthet embereket: amikor egy vak visszanyeri látását, egy süket a hallását, egy olyan ember, aki alkoholista volt most már nem iszik, egy drogfüggő nem drogozik, egy dohányos, aki szeretett volna leszokni, Isten megérinti, elveszi a vágyat a szívéből és többé már nem dohányzik. Ezek az emberek boldogok, és amikor egy ember boldog, mert szabad, akkor Isten is boldog. Ez engem is boldoggá tesz. Az Úr örül és kimondhatatlan nagy öröm számomra, látni ezeknek az embereknek az arcát, amikor elveszik a csodájukat.*

**SID:** Tony, azt mondod, hogy mindaz, amit te teszel azt mi is meg tudjuk tenni?

***TONY:*** *Ez így igaz!*

**SID:** Komolyan mondod?

***TONY****: Ez az igazság. Azért mert Isten látja, hogy mi esendő emberek vagyunk, vannak hiányosságaink és jellembeli hibáink. Jézus viszont szeret minket és Jézus bennünk él, ha engedelmeskedünk neki. Amit Isten rajtam keresztül tesz, azt megcselekedheti bárki által. Csak hinnünk kell, imádni Őt és engedelmeskedni Jézusnak, amikor hozzánk jön.*

**SID:** Milyen lenne, ha látnád, hogy egy vak visszanyeri látását? Azonnal visszajövünk.

**SID:** Hello, Sid Roth vagyok Tony Kemp-el. Láttál már vakot visszanyerni látását? Nézzük meg együtt.

[video indul]

***TONY:*** *Elhiszed, hogy ha most imádkozom érted, most rögtön látni fogsz, mert Jézus a gyógyítód? Újrateremt. Újrateremt. Ne engedd leesni. Újrateremt. Vak szem, parancsolok neked a Jézus nevében: Láss!. Tedd a kezed a jobb szemedre, kedves. Takard le jól! Látsz már? Látsz?*

**Nő:** Igen. Látok! Látok! Látok! [taps, éljenzés]

[vége a videónak]

**SID:** Láttad ezt? Észrevettem valami mást is. Néhány évvel ezelőtt történt. Azóta vékonyabb vagy, mint akkoriban. Hány kilót adtál le?

***TONY:*** *Biztosan leadtam úgy 25 kilót. Elkezdtem fogyni és valamennyit fogytam, már mielőtt megmértem volna magam. Ezt tette Isten velem és szeretném elmondani, hogy láttam, ahogy Isten segítségével emberek fogytak 10-18 kilót. Azonnali fogyásról beszélek. Most azokról beszélek, akik úgy jönnek az összejövetelre, hogy elhiszik, természetfölötti fogyásban lesz részük. Megmérik a súlyukat mielőtt gyülekezetbe jönnének, majd elmennek az istentiszteletről úgy, hogy nem is imádkoztam értük, és észreveszik, hogy fogytak 10 kilót. Ilyen beszámolókat kapunk: Fogytam 12 kilót és még csak nem is imádkoztak értem. Isten egyszerűen megtette.*

**SID:** Most már tudod, van kijelentésed és ismereted arról, hogyan hozz létre olyan atmoszférát, amiben csodák és gyógyulások történnek. Amikor például az emberek imádják Istent, felállnak a tolókocsikból. Mondj egy példát erre!

***TONY****: Missouriban eljött egy nő az összejövetelre. Egyszerűen csak imádtuk Istent. Senki nem imádkozott érte. Nem imádkoztam érte. Senki nem imádkozott érte. Hirtelen egy hangot hallott. Tolószékben volt, nem tudott járni. Hallott egy hangot, ami azt mondta: „Kelj fel!” Felállt a tolószékből és elkezdett járni. Nagyon kíváncsivá tett és lenyűgözött. Megkérdeztem tőle: „Hogyan gyógyultál meg? Mi történt?” Ő azt mondta: „Egy hangot hallottam, ami azt mondta, hogy keljek fel és járjak – én pedig engedelmeskedtem”. Az imádat pedig Istennek ezt a fajta jelenlétét hozza, ahol az Atya angyalokat küld, hogy emberek gyógyuljanak meg és megmutassa „Én vagyok Isten és Én itt vagyok”.*

**SID:** Azt tanítod, hogy az imádat atmoszféráját a szeretet által lehet létrehozni.

***TONY:*** *Pontosan! Jézus szerette Istent, az Atyát és Jézus szerette az embereket – én és te pedig az Ő tanítványai és az Ő követői vagyunk. Jézus minden szolga szolgája volt és megmutatta, hogy milyen az Atya. Amikor tehát te és én szeretjük Istent és szeretjük egymást, és szeretetben szolgálunk egymásnak, akkor a menny leszáll a földre. Az Atya pedig azt mondja: „Ez az, amit keresek. Most kinyilatkoztatom magam. Megmutatom az erőmet. Megnyilvánulok. Jeleket és csodákat teszek”.*

**SID:** És, ha elengedjük az olyan dolgokat, mint a félelem, az is ezt az atmoszférát hozza létre.

***TONY:*** *Igen, hiszen látod, hogy János apostol azt mondta, hogy ha ismerjük Isten szeretetét, akkor „a teljes szeretet kiűzi a félelmet”. Hadd mondjak valamit Isten szeretetéről. Ez egy mennyei átélésem volt. Isten teljesen megértett. Isten maximálisan szeretett. Isten teljesen elfogadott. Ha Isten szeretete bennem van, akkor nekem is úgy kell szeretnem téged, ahogy vagy. Hadd mondjak valamit Jézusról. Jézus eljön oda, ahol te vagy, hogy elvigyen oda, ahol Ő van és te azért akarsz oda menni, mert elfogad és szeret. A félelem eltűnik, és ha a félelem eltűnik, akkor ott vannak a csodák.*

**SID**: Eltűnik az elutasítottság is.

***TONY****: Igen, igen!*

**SID**: Azt hiszem, most rögtön imádkoznod kell az emberekért, ahogy Isten vezet. Semmiképpen nem akarom elmulasztani a lehetőséget, hogy elmondjam: Ha fogynod kell, készülj fel elfogadni a spontán fogyást most! Imádkoznál Tony?

***TONY****: Igen. Atyám, Hozzád emelem azokat az embereket, akik néznek minket. Atyám azokat, akiket annyira szeretsz, hogy elküldted Jézust, a Messiást, hogy meghaljon értük, majd feltámasztottad a halálból. Atyám kérlek, áraszd ki most a Jézus életét! Köszönöm, Atyám a csodákat! Most hálát adok Atyám valakiért, aki elveszítette a látását. Megvakultál és most helyreáll a látásod! Van valaki, aki egyik szemére teljesen vak, most visszakapod a látásod! Van valaki, aki elveszítette a hallását és most visszakapja. Valaki egyik fülére süket volt, visszakaptad a hallásod! Van egy nő, akinek a gyermeke teljesen süket; a gyereknek most megjön a hallása. Van egy nő, akinek nagyon súlyos ízületi gyulladás van a gerincében, aki most meggyógyult. Egy másik személynek a kezein van nagyon súlyos ízületi gyulladás, olyannyira, hogy a kezei deformálódtak. Most meggyógyulsz. Meleget érzel és bizsergést. A fájdalom elmegy, elmúlik. Az ujjaid kiegyenesednek. Van valaki, akinek a csípője alá fém van beépítve a térdkalácsáig, sőt még egy kicsivel lejjebb. Most meggyógyulsz. Az a fém átalakul csonttá. Van egy másik személy, akinek a bokájában és a lábfejében van fém. Most át lett alakítva csonttá. Most fogadod el a csodádat, a teremtő csodát a Messiás Jézus nevében. Valaki éppen most kap Jézustól egy szívátültetést. Ó, Uram - egy vadonatúj szívet kapsz. Éppen most gyógyultál meg! Valaki más meggyógyul tüdőtágulásból. Valaki pont most gyógyul meg tüdőrákból. Van valaki, akinek úgy tűnik, krónikus tüdőbetegsége, vagy valami hasonló betegsége van, egy gyógyíthatatlan tüdőbetegség: a tüdőd éppen most tisztul meg. Valakinek torokrákja van, és éppen most gyógyul meg a Jézus, a Mindenható Isten nevében. Valaki épp most szabadul meg a kilóitól: férfi vagy, afro-amerikai és most adod le a kilókat. Oh, egek! Többen elkezdenek természetfeletti módon fogyni. Szeretném, ha várnátok 20-30 percig, és azután vizsgáljátok meg magatokat. Meglátjátok, hogy egy-két-három ruhamérettel kisebbek lettetek és a fogyás folytatódni fog. Köszönöm Atyám, a Te irgalmadat és kegyelmedet, amit most adtál!*

**SID:** Tony, 1989-ben kaptál egy látomást az tüzes tóról. Beszélj nekünk erről.

***TONY****: El tudod képzelni, hogy lávát, tüzet és kénkövet látsz, mindenhol amerre ellátsz, minden oldalon, hömpölyög és füstölög. Azután Isten nullává tette a személyemet és a tűz ott volt körülöttem, csak úgy jött felfelé. Azután továbbmentem. De eleget láttam ahhoz, hogy soha többé ne akarjam látni. Ez történik azokkal, akik elhanyagolják, hogy Jézushoz, az ő Messiásukhoz és Urukhoz jöjjenek.*

**SID**: Tudod, ha megtapasztalnád Isten szeretetét, soha sehol máshol nem szeretnél lenni, csakis az Ő szeretetében! Az Ő szeretete olyan csodálatos. Az Ő szeretete minden – és minden, amivel rendelkezel az semmi. Ez azt jelenti először, hogy elmondod Istennek, hogy sajnálod mindazt a rosszat, amit valaha elkövettél és elhiszed, hogy azért küldte Jézust, hogy helyetted meghaljon. Az Ő vére elmosta úgy elmosta a bűneidet, mintha soha nem is vétkeztél volna. Azután, kérd meg a Szeretet Királyát, Jézust, hogy éljen benned. Valakinek most gyógyult meg a torka a Jézus nevében, és valakinek a háta. Jézus nevében egészséges vagy!